**7**

**PROFIL PEKERJAAN**

BIDANG PEKERJAAN : PENTADBIRAN FESYEN DAN PAKAIAN

**SEKTOR : TEKSTIL DAN PAKAIAN**

1. **Pengenalan**

Rekabentuk fesyen adalah seni yang diaplikasi daripada rekabentuk artistik atau kecantikan semulajadi untuk pakaian dan aksesori. Rekabentuk fesyen dipengaruhi oleh budaya dan latitud sosial, dan telah diubah dari masa ke masa dan tempat. Pereka fesyen bekerja dalam beberapa cara untuk merekabentuk pakaian dan aksesori. Sebahagiannya bekerja secara bersendirian atau sebahagian lagi adalah secara berpasukan. Mereka cuba untuk memenuhi keinginan pengguna dengan mengartistikkan pakaian yang direka; dan, disebabkan keperluan masa untuk membawa pakaian ke pasaran, perlu ada waktu untuk menjangka perubahan citarasa pengguna.

Pereka fesyen cuba untuk merekabentuk pakaian yang berfungsi dari segi artistik. Mereka perlu mengambil kira permintaan terhadap pakaian dan situasi di mana ia akan dipakai. Mereka mempunyai rangkaian yang luas dengan menggabungkan bahan-bahan fabrik pelbagai warna dan corak untuk menghasilkan gaya terkinibersesuaian dengan kehendak pengguna.Pelbagai variasi rekabentuk fesyen diperkenalkan seperti pakaian kasual, pakaian tradisional dan kontemporari, pakaian kanak-kanak, pakaian pejabat dan kerja serta pakaian sukan. Pakaian-pakaian ini direkabentuk sesuai mengikut penggunaan seperti bagi majlis/acara, masa serta musim. Terdapat juga pakaian yang dibuat khusus untuk individu, seperti dalam kes *haute couture*. Kini kebanyakan pakaian direka untuk pengeluaran pakaian secara besar-besaran seperti pakaian harian.

Bidang latihan pentadbiran fesyen dan pakaian *(custom made)* adalah di bawah sektor tekstil dan pakaian. Terdapat permintaan yang tinggi untuk kakitangan mahir dalam industri yang sedang berkembang pesat ini. Pertumbuhan terhadap industri tekstil dan pakaian di Malaysia telah mula berkembang sekitar tahun 1970 sebagai industri yang berorientaskan eksport. Keperluan untuk tenaga mahir daripada industri ini adalah sangat menggalakkan.

Pelatih yang mengambil kursus kemahiran dalam bidang pentadbiran fesyen dan pakaian dapat melaksanakan pelbagai kerja yang memerlukan kecekapan yang tinggi. Pelatih dapat melaksanakan pelbagai aktiviti kerja teknikal yang kompleks dalam pelbagai konteks sesuai dengan tahap tanggungjawab peribadi dan autonomi yang besar. Pelatih juga dipertanggungjawabkan untuk belajar mentadbir kerja orang di bawah pemantauannya berdasarkan peruntukan sumber yang ada. Oleh sebab itu, pelatih yang tamat kursus ini layak di berikan dengan Diploma Kemahiran Malaysia Tahap 4.

Pra-syarat

Calon-calon mesti mempunyai Sijil kemahiran Malaysia Tahap 3 bidang pembuatan pakaian wanita atau jahitan lelaki sebagai pra-syarat untuk mengikuti kursus ini.

1. **Skop Kerja**

Perantis dipertanggungjawabkan untuk melakukan kerja-kerja rutin petadbiran fesyen dan pakaian iaitu:

* 1. Merekabentuk fesyen *custom made*
  2. Merekabentuk kostum
  3. Merekabentuk fesyen *draping*
  4. Illustrasi fesyen dan pakaian
  5. Kawalan kualiti pengeluaran pakaian
  6. Pentadbiran pengeluaran pakaian
  7. Pembuatan pola bantuan komputer dan penanda (marker)

1. **Suasana Kerja**

Secara umumnya, skop kerja di dalam pentadbiran fesyen dan pakaian (*custom made*) adalah untuk melaksanakan projek dan tugas yang dipertanggungjawabkan mengikut masa yang ditetapkan. Pelatih adalah juga bertanggungjawab untuk mematuhi prosedur operasi standard di tempat kerja dan projek pembangunan mengikut spesifikasi yang di tetapkan. Mereka juga perlu sentiasa sedar dan mengikut perkembangan semasa berkenaan dengan teknologi baru dalam industri tekstil dan pakaian yang sentiasa mengalami perubahan. Mereka mungkin bekerja secara individu atau secara berkumpulan. Kakitangan dalam bidang kerja ini juga dikehendaki mematuhi prosedur keselamatan dari masa ke semasa memandangkan persekitaran kerja bagi bidang pentadbiran fesyen dan pakaian berisiko kepada pelbagai kemalangan.

1. **Prospek Kerjaya**

Perantis pentadbiran fesyen dan pakaian *(custom made)* mempunyai prospek pekerjaan yang tinggi sama ada dalam atau luar negara. Ini adalah kerana kepakaran tenaga kerja tempatan diiktiraf oleh negara-negara lain kerana tahap pengetahuan dan kemahiran dalam industri tekstil dan pakaian. Seterusnya dapat meningkatkan permintaan terhadap tenaga mahir dalam bidang ini di dalam mahupun luar negara.

Industri pada masa ini merangkumi pelbagai aktiviti bersepadu yang terdiri daripada pempolimeran dan pengeluaran gentian buatan manusia, *spinning*, penteksturan, tenunan, mengait, pencelupan, percetakan dan kemasan *yarn* dan fabrik; merangkumi pembuatan pakaian dan lain-lain barangan tekstil seperti permaidani, katil dan linen meja dan tali. Industri ini juga meliputi pengilangan fabrik bukan tenunan untuk produk penjagaan diri, pembuatan pakaian, perabot dan peralatan tempat tidur serta pembinaan dan aplikasi kejuruteraan.

Pertumbuhan dalam industri tekstil telah di promosikan di bawah Pelan Induk Perindustrian Ketiga (IMP3). Bidang pertumbuhan bagi industri termasuk: tekstil industri dan rumah; fungsi fabrik; fabrik dan pakaian mewah; etnik fabrik; dan kemudahan sokongan utama kemudahan dan servis seperti rumah fesyen dan pusat fesyen, *specialized dyeing* dan kemudahan kemasan, dsb.

Enam teras strategik telah diterapkan dalam pembangunan industri semasa

tempoh IMP3. Teras termasuk memperhebatkan promosi pelaburan yang lebih tinggi

terhadap nilai tambah tekstil dan pakaian, termasuk perkhidmatan sokongan utama, mengekalkan bahagian pasaran dan menggalakkan eksport bidang pertumbuhan yang disasarkan, Menggiatkan integrasi serantau industri, meningkatkan keupayaan domestik dan memudahkan penggunaan ICT dan teknologi baru, meningkatkan kemahiran tenaga kerja dalam merekabentuk pengeluaran dan pemasaran, dan mengukuhkan sokongan institusi bagi pembangunan industri.

Bagi menggalakkan pelaburan dalam industri tekstil dan pakaian, beberapa produk / aktiviti tekstil telah diwartakan sebagai produk / aktiviti yang digalakkan di bawah Akta Penggalakan Pelaburan, 1986 dan boleh dipertimbangkan untuk insentif cukai dalam bentuk Taraf Perintis atau Elaun Cukai Pelaburan.

Pekerjaan lain yang berkaitan dengan bidang pekerjaan ini adalah seperti:

* + Usahawan industri *kecil dan sederhana*
  + Juruhias dalaman
  + Pembuat kusyen
  + *Made to measure*
  + Pereka fesyen / promosi
  + Pengendali butik

Industri lain yang berkaiatan dengan bidang pekerjaan ini adalah seperti;

* Pengangkutan
* Reka bentuk dalaman
* Pembuatan
* Pendidikan

1. **Kelayakan**

Dokumen ini dibangunkan berdasarkan Standard Kemahiran Pekerjaan Kebangsaan (NOSS) Pentadbiran Fesyen Dan Pakaian (TA-011-4:2013). Perantis dikehendaki untuk memenuhi tempoh latihan selama 8 bulan dalam program latihan Pentadbiran Fesyen Dan Pakaian ini. Perantis yang berjaya melengkapkan keperluan NOSS dalam bidang latihan ini akan dianugerahkan dengan Diploma Kemahiran Malaysia Tahap 4.